ชิ้นส่วนรถกำไรดีนอนตีพุงยาว3ปี
AHSAT ประสานเสียงปีนี้รายได้สูงเป็นประวัติการณ์ กำไรหรูตาม คาดงานล้นมือยาว 23 ปี ตามรถรุ่นใหม่
17 มี.ค. 2555

AHSAT ประสานเสียงปีนี้รายได้สูงเป็นประวัติการณ์ กำไรหรูตาม คาดงานล้นมือยาว 23 ปี ตามรถรุ่นใหม่ 
นายเย็บ ซู ชวน ประธานเจ้าหน้าที่บริหาร บริษัท อาปิโก ไฮเทค (AH) เปิดเผยว่า ในปีนี้มั่นใจว่ารายได้ของบริษัทรวมถึงผู้ผลิตชิ้นส่วนยานยนต์รายอื่นจะมีรายได้สูงเป็นประวัติการณ์ และคาดว่าจะต่อเนื่องไปได้อีก 2-3 ปี เพราะจะมีการออกรถยนต์รุ่นใหม่หลายยี่ห้อ ทำให้บริษัทมีงานผลิตระยะยาวนาน 3-5 ปี 
ปีนี้บริษัทคาดว่ารายได้จะเติบโต 1020% จากปีก่อนที่ 1.09 หมื่นล้านบาท ตามอุตสาหกรรมรถยนต์ที่คาดว่าจะผลิตได้ 2.1 ล้านคัน ซึ่งเทียบกับปี 2554 ที่ผลิตได้ 1.5 ล้านคัน 
ขณะเดียวกัน คาดว่าอัตรากำไรสุทธิปีนี้จะกลับมาโตกว่าปี 2553 ที่ 3.03% จากปีก่อนติดลบถึง 3.61% แม้บริษัทจะมีต้นทุนสูงขึ้นจากการรีบฟื้นฟูโรงงานที่ถูกน้ำท่วม หรือเช่าโรงงานเพิ่มเพื่อให้เครื่องจักรผลิตให้ทันกับคำสั่งซื้อที่เข้ามา ซึ่งปลายเดือน ก.พ. บริษัทกลับมาเดินเครื่องกำลังการผลิตเต็ม 100% 
นายยงเกียรติ กิตะพาณิชย์ รองกรรมการผู้อำนวยการบริหาร บริษัท สมบูรณ์ แอ๊ดวานซ์ เทคโนโลยี (SAT) กล่าวว่า ปีนี้บริษัทก็จะมีรายได้สูงสุดเช่นกัน คาดว่าจะเติบโตถึง 35% จากปีก่อน 6,550 ล้านบาท โดยไตรมาสแรกโต 15-20% และกลับมามีกำไรแล้ว หลังจากไตรมาส 4 ขาดทุน คาดว่าเดือน เม.ย. จะกลับมาผลิตได้เต็ม 100% จากปัจจุบัน 80%
สำหรับอัตรากำไรขั้นต้นปีนี้ ตั้งเป้าที่จะเพิ่มเป็น 20% จากปีก่อนอยู่ที่ 15% และอัตรากำไรสุทธิตั้งเป้าอยู่ที่ 10% จากปีก่อนอยู่ที่ 6% แต่ในไตรมาส 1-2 ยังไม่ได้ตามเป้าหมาย เพราะมองว่าการผลิตรถยนต์จะกลับเข้าสู่ภาวะปกติในช่วงครึ่งปีหลัง